ระเบียบสำนักงานมาตรฐานผลิตภัณฑ์อุตสาหกรรมระเบียบสำนักงานมาตรฐานผลิตภัณฑ์อุตสาหกรรมว่าด้วยการเปรียบเทียบปรับพ.ศ. ๒๕๕๔[๑] อาศัยอำนาจตามความในมาตรา ๕๗ ตรีแห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ เลขาธิการสำนักงานมาตรฐานผลิตภัณฑ์อุตสาหกรรม จึงกำหนดระเบียบว่าด้วยการเปรียบเทียบปรับไว้ดังต่อไปนี้ข้อ ๑ ระเบียบนี้เรียกว่าระเบียบสำนักงานมาตรฐานผลิตภัณฑ์อุตสาหกรรม ว่าด้วยการเปรียบเทียบปรับพ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันลงนามในระเบียบเป็นต้นไปข้อ ๓ ให้ยกเลิกระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์และเงื่อนไขในการเปรียบเทียบตามพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ พ.ศ. ๒๕๔๘ข้อ ๔ ในระเบียบนี้ความผิด หมายความว่าความผิดที่มีโทษปรับสถานเดียว หรือมีโทษปรับหรือโทษจำคุกไม่เกินหนึ่งเดือนผู้ต้องหา หมายความว่าผู้ถูกกล่าวหาว่ากระทำความผิดตามพระราชบัญญัติมาตรฐานผลิตภัณฑ์อุตสาหกรรม พ.ศ.๒๕๑๑ผู้มีอำนาจเปรียบเทียบหมายความว่าเลขาธิการสำนักงานมาตรฐานผลิตภัณฑ์อุตสาหกรรมหรือผู้ซึ่งได้รับมอบหมายจากเลขาธิการสำนักงานมาตรฐานผลิตภัณฑ์อุตสาหกรรมให้ดำเนินการเปรียบเทียบบรรดาความผิด ตามพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ ได้ข้อ ๕ บรรดาคดีที่ผู้มีอำนาจเปรียบเทียบเห็นว่าอยู่ในอำนาจเปรียบเทียบให้ผู้มีอำนาจเปรียบเทียบปฏิบัติดังนี้(๑) แจ้งข้อกล่าวหาให้ผู้ต้องหาทราบพร้อมทั้งชี้แจงว่าความผิดที่ถูกกล่าวหานั้นเป็นคดีที่เปรียบเทียบได้(๒)[๒]บันทึกชื่อ อายุ ที่อยู่ของผู้กล่าวหาและผู้ต้องหา ข้อหา วัน เวลาและสถานที่เกิดเหตุ ถ้าผู้ต้องหายินยอมให้เปรียบเทียบให้ผู้มีอำนาจเปรียบเทียบทำการเปรียบเทียบตามแบบท้ายระเบียบนี้บรรดาคดีที่ผู้มีอำนาจเปรียบเทียบเห็นว่าไม่อาจเปรียบเทียบหรือไม่สมควรเปรียบเทียบให้ส่งพนักงานสอบสวนดำเนินคดีข้อ ๖ ถ้าคดีที่เปรียบเทียบมีของกลางที่จะต้องจัดการตามมาตรา ๔๖ให้ผู้มีอำนาจเปรียบเทียบบันทึกความยินยอมของเจ้าของผลิตภัณฑ์ไว้ตามแบบท้ายระเบียบนี้และจัดการแก่สิ่งของนั้นตามควรแก่กรณี ภายในขอบเขตของอำนาจหน้าที่ที่จะกระทำได้ข้อ ๗ เมื่อผู้ต้องหาชำระค่าปรับแล้วให้ผู้มีอำนาจเปรียบเทียบออกใบเสร็จรับเงินให้แก่ผู้ต้องหาและให้ผู้ต้องหาลงลายมือชื่อรับทราบจำนวนเงินค่าปรับไว้ที่คู่ฉบับใบเสร็จรับเงินข้อ ๘[๓]เมื่อเปรียบเทียบเสร็จและได้รับชำระเงินค่าปรับแล้วให้กองกฎหมายทำงบเดือนคดีตลอดจนรวบรวมสำนวนการเปรียบเทียบที่เสร็จคดี แล้วเสนอเลขาธิการสำนักงานมาตรฐานผลิตภัณฑ์อุตสาหกรรมทราบทุกเดือนข้อ ๙[๔]เงินค่าปรับให้นำส่งกลุ่มบริหารงานคลังสำนักงานเลขานุการกรมโดยหักไว้เป็นเงินสินบนรางวัลตามระเบียบสำนักงานมาตรฐานผลิตภัณฑ์อุตสาหกรรมว่าด้วยหลักเกณฑ์ วิธีการ และเงื่อนไขการจ่ายเงินสินบน เงินรางวัลและค่าใช้จ่ายในการดำเนินงาน พ.ศ. ๒๕๕๑ และที่แก้ไขเพิ่มเติมแล้วจึงส่งเป็นรายได้แผ่นดินตามระเบียบการเก็บรักษาเงินและนำเงินส่งคลังของส่วนราชการข้อ ๑๐[๕]ให้กองกฎหมายเก็บรักษาสำนวนการเปรียบเทียบที่เสร็จคดีไว้ภายในกำหนดอายุความเมื่อพ้นกำหนดอายุความแล้วให้ขออนุญาตทำลายข้อ ๑๑ เพื่อให้การเปรียบเทียบปรับเป็นมาตรฐานเดียวกันจึงกำหนดอัตราค่าปรับตามพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑และที่แก้ไขเพิ่มเติม ไว้ดังต่อไปนี้(๑) ความผิดตามมาตรา ๕๐ ให้เปรียบเทียบดังนี้(ก) กระทำความผิด ครั้งที่ ๑ เปรียบเทียบ ๓๐,๐๐๐ บาท(ข) กระทำความผิด ครั้งที่ ๒ เปรียบเทียบ ๕๐,๐๐๐ บาท(ค) กระทำความผิด ครั้งที่ ๓ เปรียบเทียบ ๑๐๐,๐๐๐ บาท(ง) กระทำความผิด ครั้งที่ ๔ เปรียบเทียบ ๒๐๐,๐๐๐ บาท(จ) กระทำความผิด ครั้งที่ ๕ เปรียบเทียบ ๓๐๐,๐๐๐ บาท(ฉ) กรณีที่มีการกระทำความผิดเป็นครั้งที่ ๖ และครั้งต่อ ๆ ไปให้ส่งดำเนินคดี(ช) กรณีผู้กระทำความผิดไม่ยินยอมชำระค่าปรับให้ส่งดำเนินคดี(๒) ความผิดตามมาตรา ๕๕ ให้เปรียบเทียบดังนี้(ก) กระทำความผิด ครั้งที่ ๑ เปรียบเทียบ ๕,๐๐๐ บาท(ข) กระทำความผิด ครั้งที่ ๒ เปรียบเทียบ ๑๐,๐๐๐ บาท(ค) กระทำความผิด ครั้งที่ ๓ เปรียบเทียบ ๓๐,๐๐๐ บาท(ง) กระทำความผิด ครั้งที่ ๔ เปรียบเทียบ ๔๐,๐๐๐ บาท(จ) กระทำความผิด ครั้งที่ ๕ เปรียบเทียบ ๕๐,๐๐๐ บาท(ฉ) กรณีที่มีการกระทำความผิดเป็นครั้งที่ ๖ และครั้งต่อ ๆ ไปให้ส่งดำเนินคดี(ช) กรณีผู้กระทำความผิดไม่ยินยอมชำระค่าปรับให้ส่งดำเนินคดีในกรณีที่ความผิดดังกล่าวเกี่ยวกับผลิตภัณฑ์อุตสาหกรรมอันมีมูลค่าตั้งแต่ห้าแสนบาทขึ้นไป ให้เปรียบเทียบดังนี้(ก) กระทำความผิด ครั้งที่ ๑เปรียบเทียบเต็มจำนวนของอัตราโทษปรับสูงสุดที่กฎหมายกำหนดไว้ กล่าวคือเปรียบเทียบในอัตรา ๕๐,๐๐๐ บาท(ข) กรณีที่มีการกระทำความผิดเป็นครั้งที่ ๒ และครั้งต่อ ๆ ไปให้ส่งดำเนินคดี(ค) กรณีผู้กระทำความผิดไม่ยินยอมชำระค่าปรับให้ส่งดำเนินคดี(๓) ความผิดตามมาตรา ๔๙ หรือมาตรา ๕๗ ให้เปรียบเทียบดังนี้(ก)ให้เปรียบเทียบเต็มจำนวนของอัตราโทษปรับสูงสุดที่กฎหมายกำหนดไว้ในมาตรานั้น ๆ กล่าวคือเปรียบเทียบในอัตรา ๑,๐๐๐ บาท(ข) กรณีผู้กระทำความผิดไม่ยินยอมชำระค่าปรับให้ส่งดำเนินคดีข้อ ๑๒ ให้เลขาธิการสำนักงานมาตรฐานผลิตภัณฑ์อุตสาหกรรมรักษาการตามระเบียบนี้ประกาศณ วันที่ ๑๗ มีนาคม พ.ศ. ๒๕๕๔ชัยยง กฤตผลชัยเลขาธิการสำนักงานมาตรฐานผลิตภัณฑ์อุตสาหกรรม[เอกสารแนบท้าย]๑.[๖]แบบเปรียบเทียบคดีกำหนดค่าปรับ (แก้ไขเพิ่มเติม)๒.[๗]บันทึกความยินยอมของเจ้าของผลิตภัณฑ์อุตสาหกรรมในการดำเนินการกับของกลางตามมาตรา๔๖ (แก้ไขเพิ่มเติม)(ดูข้อมูลจากภาพกฎหมาย)ระเบียบสำนักงานมาตรฐานผลิตภัณฑ์อุตสาหกรรมว่าด้วยการเปรียบเทียบปรับ (ฉบับที่ ๒) พ.ศ. ๒๕๕๕[๘]ระเบียบสำนักงานมาตรฐานผลิตภัณฑ์อุตสาหกรรมว่าด้วยการเปรียบเทียบปรับ (ฉบับที่ ๓) พ.ศ. ๒๕๕๘[๙]ข้อ ๒ ระเบียบนี้ให้ใช้บังคับตั้งแต่กฎกระทรวงแบ่งส่วนราชการสำนักงานมาตรฐานผลิตภัณฑ์อุตสาหกรรมกระทรวงอุตสาหกรรม พ.ศ. ๒๕๕๖ มีผลใช้บังคับเป็นต้นไปปณตภร/ผู้จัดทำ๒๔ เมษายน ๒๕๕๕กฤษดายุทธ/เพิ่มเติม๒๖ มีนาคม ๒๕๕๘[๑]ราชกิจจานุเบกษา เล่ม ๑๒๘/ตอนพิเศษ ๔๗ ง/หน้า ๑๓/๒๔ เมษายน ๒๕๕๔[๒] ข้อ ๕(๒) แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรม ว่าด้วยการเปรียบเทียบปรับ(ฉบับที่ ๒) พ.ศ. ๒๕๕๕[๓] ข้อ ๘แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรมว่าด้วยการเปรียบเทียบปรับ (ฉบับที่ ๓) พ.ศ. ๒๕๕๘[๔] ข้อ ๙แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรมว่าด้วยการเปรียบเทียบปรับ (ฉบับที่ ๓) พ.ศ. ๒๕๕๘[๕] ข้อ๑๐ แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรม ว่าด้วยการเปรียบเทียบปรับ(ฉบับที่ ๓) พ.ศ. ๒๕๕๘[๖] บันทึกคำให้การของผู้กล่าวหาผู้ต้องหา และบันทึกเปรียบเทียบ ตามระเบียบสำนักงานมาตรฐานผลิตภัณฑ์อุตสาหกรรม ว่าด้วยการเปรียบเทียบปรับพ.ศ. ๒๕๕๔ แก้ไขเพิ่มเติมเป็นแบบเปรียบเทียบคดีกำหนดค่าปรับโดยระเบียบสำนักงานมาตรฐานผลิตภัณฑ์อุตสาหกรรม ว่าด้วยการเปรียบเทียบปรับ (ฉบับที่๒) พ.ศ. ๒๕๕๕[๗] บันทึกความยินยอมของเจ้าของผลิตภัณฑ์อุตสาหกรรมในการดำเนินการกับของกลางตามมาตรา๔๖ แก้ไขเพิ่มเติมโดยระเบียบสำนักงานมาตรฐานผลิตภัณฑ์อุตสาหกรรม ว่าด้วยการเปรียบเทียบปรับ(ฉบับที่ ๒) พ.ศ. ๒๕๕๕[๘] ราชกิจจานุเบกษาเล่ม ๑๒๙/ตอนพิเศษ ๖๔ ง/หน้า ๑/๕ เมษายน ๒๕๕๕[๙] ราชกิจจานุเบกษาเล่ม ๑๓๒/ตอนพิเศษ ๔๙ ง/หน้า ๓/๒ มีนาคม ๒๕๕๘